เทศบัญญัติเทศบาลตำบลเชียงรากน้อยเรื่องกำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภทในพื้นที่บางส่วนในเขตเทศบาลตำบลเชียงรากน้อยอำเภอบางปะอิน จังหวัดพระนครศรีอยุธยาพ.ศ. ๒๕๖๑ อาศัยอำนาจตามความในมาตรา ๑๐ (๒) แห่งพระราชบัญญัติควบคุมอาคาร พ.ศ.๒๕๒๒ ซึ่งแก้ไขเพิ่มเติมโดยพระราชบัญญัติควบคุมอาคาร (ฉบับที่ ๒) พ.ศ. ๒๕๓๕และมาตรา ๖๐ แห่งพระราชบัญญัติเทศบาล พ.ศ. ๒๔๙๖ซึ่งแก้ไขเพิ่มเติมโดยพระราชบัญญัติเทศบาล (ฉบับที่ ๕) พ.ศ. ๒๕๑๐ เทศบาลตำบลเชียงรากน้อยโดยความเห็นชอบของสภาเทศบาลตำบลเชียงรากน้อยผู้ว่าราชการจังหวัดพระนครศรีอยุธยาและคณะกรรมการควบคุมอาคาร และได้รับอนุมัติโดยรัฐมนตรีว่าการกระทรวงมหาดไทยจึงตราเทศบัญญัติไว้ ดังต่อไปนี้ข้อ ๑ เทศบัญญัตินี้เรียกว่าเทศบัญญัติเทศบาลตำบลเชียงรากน้อย เรื่อง กำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภทในพื้นที่บางส่วนในเขตเทศบาลตำบลเชียงรากน้อย อำเภอบางปะอินจังหวัดพระนครศรีอยุธยา พ.ศ. ๒๕๖๑ข้อ ๒[๑] เทศบัญญัตินี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ บริเวณที่ ๑ บริเวณที่ ๒ บริเวณที่ ๓บริเวณที่ ๔ และ บริเวณที่ ๕ หมายความว่าพื้นที่บริเวณตามที่กำหนดไว้ในกฎกระทรวงกำหนดบริเวณห้ามก่อสร้าง ดัดแปลงหรือเปลี่ยนการใช้อาคารบางชนิดหรือบางประเภท ในพื้นที่บางส่วนในท้องที่อำเภอบางไทรอำเภอพระนครศรีอยุธยา อำเภอบางปะอิน และอำเภอวังน้อย จังหวัดพระนครศรีอยุธยา พ.ศ.๒๕๔๕ทั้งนี้ เว้นแต่บริเวณที่ ๖ข้อ ๔ บริเวณที่ ๖หมายความว่า พื้นที่ในบริเวณ ดังต่อไปนี้ด้านเหนือ จดเส้นขนานระยะ๒๐๐ เมตร วัดจากศูนย์กลางทางหลวงพิเศษหมายเลข ๙ด้านตะวันออกฝั่งเหนือ จดเส้นแนวเขตทางหลวงแผ่นดินหมายเลข๓๒ และฝั่งใต้จดเส้นแนวเขตทางหลวงแผ่นดินหมายเลข ๑ (ถนนพหลโยธิน)ด้านใต้ จดเส้นขนานระยะ๒๐๐ เมตร วัดจากศูนย์กลางทางหลวงพิเศษหมายเลข ๙ด้านตะวันตก จดเส้นแบ่งเขตอำเภอบางปะอินกับอำเภอบางไทร จังหวัดพระนครศรีอยุธยาทั้งนี้ ตามแผนที่ท้ายเทศบัญญัตินี้ข้อ ๕ ให้กำหนดพื้นที่ในเขตเทศบาลตำบลเชียงรากน้อยอำเภอบางปะอิน จังหวัดพระนครศรีอยุธยาภายในบริเวณแนวเขตตามแผนที่ท้ายเทศบัญญัตินี้เป็นบริเวณห้ามก่อสร้างอาคารชนิดและประเภท ดังต่อไปนี้(๑) ภายในบริเวณที่ ๑ บริเวณที่ ๒ บริเวณที่ ๓บริเวณที่ ๔ และบริเวณที่ ๕ ให้ใช้บังคับตามกฎกระทรวงกำหนดบริเวณห้ามก่อสร้างดัดแปลงหรือเปลี่ยนการใช้อาคารบางชนิดหรือบางประเภทในพื้นที่บางส่วนในท้องที่อำเภอบางไทรอำเภอพระนครศรีอยุธยา อำเภอบางปะอิน และอำเภอวังน้อย จังหวัดพระนครศรีอยุธยา พ.ศ.๒๕๔๕(๒) ภายในบริเวณที่ ๖ ห้ามบุคคลใดก่อสร้างอาคาร ดังต่อไปนี้(ก)โรงงานที่ใช้เครื่องจักรที่มีกำลังรวมตั้งแต่ห้าแรงม้าหรือเทียบเท่าขึ้นไปหรือใช้คนงานตั้งแต่สิบคนขึ้นไป(ข) สถานบริการตามกฎหมายว่าด้วยสถานบริการ(ค) สถานที่บรรจุก๊าซและสถานที่เก็บก๊าซตามกฎหมายว่าด้วยการบรรจุก๊าซปิโตรเลียมเหลว(ง) โรงมหรสพ(จ) อาคารที่มีความสูงเกิน ๑๒ เมตร(ฉ) หอถังน้ำที่มีความสูงเกิน ๑๕ เมตรข้อ ๖ ภายในบริเวณพื้นที่ที่กำหนดตามข้อ ๕ห้ามมิให้บุคคลใดดัดแปลง หรือเปลี่ยนการใช้อาคารใด ๆให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ ๕ข้อ ๗ อาคารที่มีอยู่แล้วภายในบริเวณพื้นที่ที่กำหนดตามข้อ๕ ก่อนหรือในวันที่เทศบัญญัตินี้ใช้บังคับให้ได้รับยกเว้นไม่ต้องปฏิบัติตามเทศบัญญัตินี้แต่ห้ามดัดแปลงหรือเปลี่ยนการใช้อาคารดังกล่าวให้เป็นอาคารชนิดหรือประเภทที่มีลักษณะต้องห้ามตามที่กำหนดไว้ในข้อ ๕ข้อ ๘ อาคารที่ได้รับใบอนุญาตหรือใบรับแจ้งการก่อสร้างดัดแปลง หรือเปลี่ยนการใช้ตามกฎหมายว่าด้วยการควบคุมอาคารหรือที่ได้รับอนุญาตตามกฎหมายเฉพาะว่าด้วยกิจการนั้นก่อนวันที่เทศบัญญัตินี้ใช้บังคับและยังก่อสร้าง ดัดแปลง หรือเปลี่ยนการใช้ไม่แล้วเสร็จให้ได้รับยกเว้นไม่ต้องปฏิบัติตามเทศบัญญัตินี้แต่จะขอเปลี่ยนแปลงการอนุญาตหรือการแจ้งให้เป็นการขัดต่อเทศบัญญัตินี้ไม่ได้ข้อ ๙ ให้นายกเทศมนตรีตำบลเชียงรากน้อยรักษาการตามเทศบัญญัตินี้ประกาศ ณ วันที่ ๒๒ กุมภาพันธ์ พ.ศ. ๒๕๖๑อภิสิทธิ์ อัครวรรธนกุลนายกเทศมนตรีตำบลเชียงรากน้อย[เอกสารแนบท้าย]๑. แผนที่ท้ายเทศบัญญัติเทศบาลตำบลเชียงรากน้อย เรื่องกำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภทในพื้นที่บางส่วนในเขตเทศบาลตำบลเชียงรากน้อยอำเภอบางปะอิน จังหวัดพระนครศรีอยุธยา พ.ศ. ๒๕๖๑(ดูข้อมูลจากภาพกฎหมาย)พรวิภา/จัดทำ๒ มิถุนายน๒๕๖๑นุสรา/ตรวจ๓ มิถุนายน ๒๕๖๑[๑] ราชกิจจานุเบกษาเล่ม ๑๓๕/ตอนพิเศษ ๑๒๔ ง/หน้า ๔๗/๓๑ พฤษภาคม ๒๕๖๑